Babelscape/SREDFM huggingface dataset:
Delirious?

Oι Delirious? ήταν αγγλικό Χριστιανικό ροκ και λατρευτικό μουσικό συγκρότημα. Αποτελούταν από τους Μάρτιν Σμιθ στα φωνητικά και στην κιθάρα, Στούαρτ Γκάραρντ (επίσης γνωστό ως Στου Τζι) στη κιθάρα και στα δεύτερα φωνητικά, Τζον Θάτσερ στο μπάσο, Τιμ Τζαπ στα πλήκτρα και στο πιάνο, και Στιού Σμιθ στα τύμπανα και στα κρουστά.

Οι Delirious? είναι από τα λίγα Χριστιανικά συγκροτήματα που έχουν μπει στο τοπ-20 των Βρετανικών τσαρτς, αρχικά με το τραγούδι "Deeper". Το τραγούδι τους "I Could Sing Of Your Love Forever", που κλυκλοφόρησε το 1995, χαρακτηρίζεται ως "κλασσικό σύγχρονο λατρευτικό" και είναι το πιο γνωστό τραγούδι τους στις Ηνωμένες Πολιτείες. Επίσης μια σειρά από τραγούδια των Delirious? χρησιμοποιούνται στη λατρεία διάφορων εκκλησιών.

Στις 14 Αυγούστου 2004 οι Delirious? έπαιξαν σε ανοιχτή συναυλία στην Αθήνα μπροστά σε 2.000 άτομα

Την Κυριακή του Πάσχα του 2009, οι Delirious? πέτυχαν να βρεθούν στο νούμερο 4 των Βρετανικών τσαρτς, κάτι που αποτελεί την μεγαλύτερή τους επιτυχία, με το σινκγλ "History Maker". Η επιτυχία τους αυτή, ήταν και το κύκνειο άσμα τους, αφού την ίδια χρονιά το συγκρότημα διαλύθηκε.
Αλέξανδρος Γκιάλας

Ο Αλέξανδρος Γκιάλας (Ελάτα Χίου, 1915 – Αθήνα, 5 Μαΐου 1948) ήταν Έλληνας ποιητής, γνωστός με το φιλολογικό ψευδώνυμο «Γ. Βερίτης».
Κλάουντιο Κολντεμπέλα

<br>

Ο Κλάουντιο Κολντεμπέλα ("Claudio Coldebella", 25 Ιουνίου 1968) είναι Ιταλός καλαθοσφαιριστής, πρώην παίκτης της ΑΕΚ και του ΠΑΟΚ. Μέχρι το Δεκέμβριο του 2008 ήταν σύζυγος της Ελληνίδας ηθοποιού Χριστίνας Παππά.
Τροπόπαυση

Ως Τροπόπαυση χαρακτηρίζεται το ανώτατο διαχωριστικό σύνορο όπου λήγει η τροπόσφαιρα και πριν ξεκινήσει η στρατόσφαιρα. Παλαιότερα, πολλοί νόμιζαν ότι ήταν ένα λεπτό συνεχές στρώμα από τους Πόλους μέχρι τον Ισημερινό. Σήμερα όμως έχει διαπιστωθεί πως δεν είναι συνεχής και ότι διακρίνεται σε τρία (κατακορύφως) ανισόπεδα στρώματα όπου το ένα καλύπτει μέρος του άλλου, χωρίς όμως και να αγγίζει ή να εφάπτεται το ένα του άλλου.
350px|thumb|right|Οι ασυνέχειες της Τροπόπαυσης και οι τοποθεσίες δημιουργίας των αντίστοιχων Αεροχειμάρρων.

Αυτές οι κλιμακωτές, όπως θα μπορούσαν να διακριθούν, μη συνεχείς επιφάνειες της τροπόπαυσης πάνω από τις αρκτικές (χαμηλότερες) και των μέσου πλάτους περιοχών (μεσαίες), παρουσιάζουν ιδιαίτερο ενδιαφέρον γιατί ακριβώς σ΄ αυτές (σε ύψος 6.000 έως 10.000 μέτρα) δημιουργούνται αλλεπάλληλοι σωληνωτοί και πολύ ορμητικοί χείμαρροι αέρος μεγάλης ταχύτητας. Ονομάζονται επίσημα Αεροχείμαρροι (Jet streams) και δημιουργούνται από συνδυασμό της ατμοσφαιρικής θέρμανσης (από την ηλιακή ακτινοβολία και σε ορισμένους άλλους πλανήτες και από την εσωτερική θερμότητα) και της περιστροφής του πλανήτη γύρω από τον άξονά του.
Ρένα Καρθαίου

Η Ρένα Καρθαίου (Αθήνα, 1913 – 11 Οκτωβρίου 2005) ήταν Ελληνίδα ποιήτρια και μεταφράστρια. Το πραγματικό της όνομα ήταν Ειρήνη Λάκωνα.
Κρίση των πυραύλων της Κούβας

Η Κρίση των πυραύλων της Κούβας ("Cuban Missile Crisis") ήταν μία αντιπαράθεση διάρκειας 13 ημερών που συνέβη τον Οκτώβριο του 1962 μεταξύ των Η.Π.Α. και της Σοβιετικής Ένωσης λόγω των σοβιετικών βαλλιστικών πυραύλων που αναπτύχθηκαν στην Κούβα.

Η ιστορική της σημασία έγκειται στο γεγονός πως έφερε τις δύο υπερδυνάμεις της εποχής πολύ κοντά σε έναν πυρηνικό πόλεμο. Αιτία της κρίσης αποτέλεσε η εγκατάσταση σοβιετικών πυραύλων με πυρηνικές κεφαλές στο έδαφος της Κούβας, στον Κόλπο των Χοίρων, ενέργεια που αποτελούσε απάντηση στην εγκατάσταση αμερικανικών πυρηνικών πυραύλων στο έδαφος της Μεγάλης Βρετανίας, της Ιταλίας και κυρίως της Τουρκίας. 
Η κρίση ξεκίνησε όταν ένα U2 αμερικανικό κατασκοπευτικό αεροσκάφος, φωτογράφισε την Κούβα και αποκάλυψε την ύπαρξη βάσεων εκτόξευσης πυραύλων. Στις 22 Οκτωβρίου, ο Τζον Φιτζέραλντ Κένεντι σε διάγγελμά του μίλησε για κίνδυνο παγκόσμιου πυρηνικού πολέμου και ανακοίνωσε πως το αμερικανικό ναυτικό θα επέβαλλε ναυτικό αποκλεισμό της Κούβας, προχωρώντας σε κατάσχεση όπλων, που σοβιετικά σκάφη θα επιχειρούσαν να παραδώσουν στην Κούβα. Ο ηγέτης της Σοβιετικής Ένωσης Νικίτα Χρουστσόφ αναφέρθηκε σε παραβίαση του διεθνούς δικαίου ανταποδίδοντας και τις προειδοποιήσεις-απειλές, ζητώντας από την αμερικανική ηγεσία να αποχωρήσει, προτείνοντας αμοιβαία υποχώρηση, της ΕΣΣΔ από την Κούβα και των ΗΠΑ από Ασία και Ευρώπη. Ο Γενικός Γραμματέας του ΟΗΕ, Σίθου υ Θαντ, παρεμβαίνει προσωπικά: στέλνει μηνύματα στον Τζον Κένεντι και στο Νικίτα Χρουστόφ και συναντά τους εκπροσώπους των δύο μερών. Στις 28 Οκτωβρίου, ανακοίνωσε ότι η εγκατάσταση των πυραύλων στην Κούβα θα σταματούσε, ενώ ήδη εγκατεστημένοι πύραυλοι θα επέστρεφαν στη Σοβιετική Ένωση. Σε αντάλλαγμα, ο Κένεντι δεσμεύτηκε πως οι Η.Π.Α. δεν θα εισέβαλαν στην Κούβα, ενώ παράλληλα, αποδέχθηκε μυστικά την απομάκρυνση των αμερικανικών πυραύλων που βρίσκονταν σε τουρκικό έδαφος.
Ακιχίτο

Ο Τσουγκού Νο Μίγια Ακιχίτο (, προφέρεται: "Ακίχιτο", 23 Δεκεμβρίου 1933) είναι μέλος της αυτοκρατορικής οικογένειας της Ιαπωνίας και αποτέλεσε τον 125ο αυτοκράτορα της Ιαπωνίας. Πρώτο άρρεν τέκνο και πέμπτο κατά σειρά του Χιροχίτο και της αυτοκράτειρας Κότζουν (Ναγκάκο), διαδέχθηκε τον πατέρα του στις 7 Ιανουαρίου 1989.
Αναγορεύθηκε επίσημα αυτοκράτορας στις 12 Νοεμβρίου 1990 και παραιτήθηκε από τον αυτοκρατορικό θρόνο στης 30 Απριλίου 2019 υπέρ του διαδόχου και πρωτότοκο γιο του πρίγκιπα Ναρουχίτο όπου στις 1 Μαΐου 2019 διαδέχθηκε τον πατέρα του ως 126ος αυτοκράτορας της Ιαπωνίας. 

Παντρεύτηκε τη Μιτσίκο Σόντα (正田美智子 - Shōda Michiko, επισήμως "Αυτοκράτειρα Μιτσίκο", 皇后美智子 - Κόγκο Μιτσίκο, γεννημένη στις 24 Οκτωβρίου του 1934) στις 10 Απριλίου 1959. Η σύζυγός του έγινε η πρώτη αυτοκράτειρα της Ιαπωνίας η οποία δεν προέρχεται από κάποιο βασιλικό οίκο, αλλά από την αστική τάξη της χώρας. Απέκτησαν δύο γιούς, τον πρίγκιπα Ναρουχίτο (皇太子徳仁親王 Κοταΐσι Ναρουχίτο Σιννό), ο οποίος είναι και ο διάδοχος του Ακιχίτο για τον Θρόνο των Χρυσανθέμων, και τον πρίγκιπα Ακισίνο (秋篠宮文仁親王 Ακισίνο-νο-μίγια Φουμιχίτο Σιννό) καθώς και μια κόρη, την πρώην πριγκίπισσα Νόρι (紀宮清子内親王 Νόρι-νο-μίγια Σαγιάκο Ναισιννό), η οποία μετά το γάμο της με τον πολιτικό μηχανικό Γιοσίκι Κουρόντα παραιτήθηκε από μέλος της Αυτοκρατορικής Οικογένειας της Ιαπωνίας (όπως όριζε στην περίπτωσή της ο νόμος) και άλλαξε το όνομά της σε Σαγιάκο Κουρόντα (黒田清子, Sayako Kuroda). 

Η εποχή της βασιλείας του Αυτοκράτορα Ακιχίτο φέρει την ονομασία «Χεϊσέι» (平成, «Heisei») και βάσει του εθίμου, μετά τον θάνατό του θα είναι γνωστός ως Αυτοκράτορας Χεϊσέι. Ο πλήρης τίτλος του είναι "η Αυτού Αυτοκρατορική Μεγαλειότης ο Αυτοκράτωρ Ακιχίτο της Ιαπωνίας". Τον Αύγουστο του 2016 εξέφρασε την επιθυμία του να παραιτηθεί και να αποσυρθεί, ενώ στις 1 Μαΐου 2019 ο γιος του και πρίγκιπας Ναρουχίτο τον διαδέχθηκε στον θρόνο.
Άγιος Βλάσιος Μαγνησίας

right|300px|thumb|Ο Άγιος Βλάσιος Μαγνησίας. Στο μέσο διακρίνεται η ομώνυμη εκκλησία με το καμπαναριό.

Ο Άγιος Βλάσιος είναι χωριό της Περιφερειακής Ενότητας Μαγνησίας, κτισμένο στις πλαγιές του Πηλίου στον δρόμο που οδηγεί από τα Άνω Λεχώνια στον Άγιο Γεώργιο Νηλείας, σε απόσταση περίπου 15 χλμ. από τον Βόλο. Το χωριό (πρώην ανεξάρτητη κοινότητα και νυν Τοπική Κοινότητα του Δήμου Βόλου) εκτείνεται από τον Παγασητικό κόλπο (οικισμός Μαλάκι) έως τα μέσα υψώματα του όρους Πηλίου. Ο πληθυσμός του ανέρχεται σε 322 κατοίκους (Απογραφή 2011) και στο χωριό λειτουργεί παιδικός σταθμός και δημοτικό σχολείο.

Η ονομασία του οφείλεται στην εκκλησία του χωριού, που είναι αφιερωμένη στον ομώνυμο άγιο. Η παλαιότερη ονομασία του χωριού ήταν Καραμπάς ή Καραμπάσι, που στα τουρκικά σημαίνει "μαύρη κεφαλή". 

Στα χρόνια αμέσως μετά την απελευθέρωση της Θεσσαλίας (1881), το Καραμπάσι έγινε διαμέρισμα του Δήμου Νηλείας. Το 1914, το Καραμπάσι έγινε ανεξάρτητη κοινότητα και το όνομά του άλλαξε σε Άγιος Βλάσιος, από την ομώνυμη εκκλησία του χωριού που είναι κτίσμα του 1836. Στις 13 Μαΐου 1944, το χωριό πυρπολήθηκε από τους Γερμανούς κατακτητές.

Από το 1998, ο Άγιος Βλάσιος αποτελεί δημοτικό διαμέρισμα του Δήμου Αρτέμιδος, που έχει την έδρα του στα Άνω Λεχώνια. Στην διοικητική περιφέρεια της πρώην κοινότητας και νυν δημοτικού διαμερίσματος του Αγίου Βλασίου ανήκουν τέσσερις οικισμοί:
* ο οικισμός του Αγίου Βλασίου με 322 κατοίκους, 
* ο παραθαλάσσιος οικισμός Μαλάκι με 113 κατοίκους, 
* ο οικισμός Παλιόκαστρο ή Παλαιόκαστρο με 55 κατοίκους, και 
* ο οικισμός Στρόφλος ή Στρόφιλος με 25 κατοίκους (στοιχεία απογραφής 2011). 

300px|μικρογραφία|δεξιά|Ο Άγιος Βλάσιος με την παλιά ονομασία του σε φωτογραφία του 1914.

Στα χρόνια της Τουρκοκρατίας, ο οικισμός του Παλιόκαστρου, που βρίσκεται στην ρεματιά ανάμεσα στα Άνω Λεχώνια και τον Άγιο Βλάσιο, κατοικούνταν σχεδόν αποκλειστικά από Τούρκους. Όπως ήταν φυσικό, στον οικισμό υπήρχε και μουσουλμανικό τέμενος (τζαμί). Ο πύργος του τζαμιού (ο μιναρές) υπήρχε μισοκατεστραμμένος μέχρι τα τέλη του 20ού αι., αλλά βάνδαλοι Έλληνες τον ανατίναξαν.
Ρίτσαρντ Όουεν

Ο Ρίτσαρντ Όουεν ("Richard Owen", 20 Ιουλίου 1804 - 18 Δεκεμβρίου 1892) ήταν Βρετανός βιολόγος, ανατόμος και παλαιοντολόγος.
Εθνικό Καυτανζόγλειο Στάδιο

Το Εθνικό Καυτανζόγλειο Στάδιο βρίσκεται στο κέντρο της Θεσσαλονίκης και έχει χωρητικότητα 27.700 θεατές.
Ανίμπαλ Καβάκο Σίλβα

O Ανίμπαλ Καβάκο Σίλβα είναι πολιτικός, 21ος Πρόεδρος της Πορτογαλίας από το 2006 ως το 2016.

Γεννήθηκε στο Λουλέ, στις 15 Ιουλίου 1939. Σπούδασε Οικονομικά και η δεκαετής πρωθυπουργία του την περίοδο 1985-1995 ήταν η μακροβιότερη θητεία οποιουδήποτε Πορτογάλου πρωθυπουργού στην ιστορία της χώρας. Ήταν πρωθυπουργός από τις 6 Νοεμβρίου 1985 ως τις 28 Οκτωβρίου 1995. Επίσης ήταν ο πρώτος πρωθυπουργός που εξασφάλισε απόλυτη κοινοβουλευτική πλειοψηφία, κάτι που επιτεύχθηκε από τον ίδιο δύο φορές. Τον διαδέχθηκε στην πρωθυπουργία ο Αντόνιο Γκουτέρρες ("Antonio Guterres").
Θεοδοσία Τσάτσου

Η Θεοδοσία Τσάτσου είναι Ελληνίδα τραγουδίστρια, γνωστή τόσο για τις επιτυχίες της με το συγκρότημα Μπλε, όσο και για τη σόλο καριέρα της.
Ζοζέ Σόκρατες

Ο Ζοζέ Σόκρατες ("José Sócrates Carvalho Pinto de Sousa", 6 Σεπτεμβρίου 1957) είναι Πορτογάλος πολιτικός, πρωθυπουργός της χώρας από το 2005 έως το 2011. Τη χρονιά της εκλογής του έγινε ο πρώτος σοσιαλιστής ηγέτης που διασφάλισε την απόλυτη πλειοψηφία στην πορτογαλική Βουλή. Το 2011 παραιτήθηκε από την πρωθυπουργία, με αφορμή την καταψήφιση των μέτρων λιτότητας στον απόηχο της οικονομικής κρίσης.
Πρύμνη

: "Το λήμμα αυτό αφορά μέρος του πλοίου, για τον ομώνυμο αστερισμό δείτε Πρύμνη (αστερισμός)".

Πρύμνη ή Πρύμη ή πρίμα (stern) ονομάζεται το πίσω μέρος του πλοίου όπου και αρχίζει η σύγκλιση των πλευρών μέχρι που ενώνονται.

Τα προς το μέρος της πρύμνης μέρη ονομάζονται "πρυμναία" (after) όπως είναι η πρυμναία δεξαμενή (after tank), το πρυμναίο κύτος (after hold), το πρυμναίο κατάστρωμα (after deck), πρυμναία δεξαμενή ζυγοστάθμισης (after peak) και γενικά το πρυμναίο τμήμα του πλοίου (after part).

Η κατασκευή της πρύμνης γενικά παρουσιάζει οξύτερη κύρτωση (εσωκοίλωμα) από την πλώρη διευκολύνοντας αφενός την ολίσθηση του πλοίου, από τις παραμεριζόμενες εκ των υφάλων υγρές μάζες που τείνουν να επανέλθουν σε ηρεμία, αφετέρου την καλύτερη λειτουργία του πηδαλίου μειώνοντας την ολίσθηση της έλικας, επ΄ ωφελεία της απόδοσης σε στροφές και ταχύτητα.

Ανάλογα της μορφής κατασκευής της περί τα έξαλα διακρίνεται σε τέσσερις τύπους:
# Πολύ στρογγυλή: Μοιάζει με πρύμνη καϊκιού, τέτοια είχαν τα παλιά φορτηγά και επιβατηγά και συνεχίζουν να έχουν τα παράκτια αλιευτικά.
# Ελαφρά στρογγυλή: Που έχουν τα πλείστα των πλοίων σήμερα.
# Οξεία πρύμνη: Στη αρχή του προηγούμενου αιώνα τα πρυμναία έξαλα των πλοίων κατέληγαν όπως της πλώρης γι΄ αυτό και λέγονταν «"οξύπρυμνα"» ή «δίπρωρα» ή «αμφίπρυμνα» ή «αμφίπρωρα» πλοία, π.χ. Το θωρηκτό Αβέρωφ ήταν οξύπρυμνο, και τέλος η
# Πρύμνη καταδρομικού ή αβακωτή: Που ονομάσθηκε έτσι επειδή κατά πρώτα ναυπηγήθηκαν με τέτοια πρύμνη τα καταδρομικά. Αυτού του είδους της πρύμνης έχουν οι μικρές αλιευτικές βάρκες (άβακας), τα σύγχρονα ταχύπλοα, καθώς και τα σύγχρονα επιβατηγά οχηματαγωγά.

Τέλος στη πρύμνη φέρονται το όνομα πλοίου, ο λιμένας νηολογίου, η σημαία πλοίου, το βαρούλκο αγκύρας (στα οχηματαγωγά και αρματαγωγά) και οι ενδείξεις του πρυμναίου βυθίσματος (draught aft).

* Ο όρος κατάπρυμα σημαίνει κυρίως την κατά πρύμνη διεύθυνση π.χ. από "κατάπρυμα" μας πλησιάζει ένα περιπολικό.
Kingdom Hearts II

Το Kingdom Hearts II είναι βιντεοπαιχνίδι δράσης ρόλων, δημιουργία της συνεργασίας των εταιριών Square Enix και Disney, και συνέχεια του "Kingdom Hearts". Οι τρεις ήρωες, Σόρα, Ντόναλντ και Γκούφυ συνεχίζουν την αναζήτηση τους για τον βασιλιά Μίκυ, αλλά και για τους φίλους του Σόρα, Ρίκου και Κάιρι. Σιγά-σιγά μέσα από το παιχνίδι αποκαλύπτονται κόσμοι γνωστοί στους φαν του πρώτου παιχνιδιού αλλά και καινούριοι χαρακτήρες, παρμένοι όλοι από τις ταινίες της Ντίσνεϊ.
Στράτος Διονυσίου

Ο Στράτος Διονυσίου (Νιγρίτα, 8 Νοεμβρίου 1935 – Αθήνα, 11 Μαΐου 1990) ήταν Έλληνας λαϊκός τραγουδιστής, συνθέτης και τραγουδοποιός. Θεωρείται ως ένας από τους μεγαλύτερους Έλληνες λαϊκούς τραγουδιστές με τεράστιες διαχρονικές επιτυχίες. 

Παιδιά του είναι οι επίσης τραγουδιστές Στέλιος Διονυσίου, Διαμαντής Διονυσίου και Άγγελος Διονυσίου.
Κούλα Αγαγιώτου

Η Κούλα Αγαγιώτου (Αθήνα, 16 Μαΐου 1915 - 25 Οκτωβρίου 2006) ήταν Ελληνίδα ηθοποιός του θεάτρου, του κινηματογράφου, της τηλεόρασης.
Καθολική Εκκλησία στην Ελλάδα

Η Καθολική Εκκλησία στην Ελλάδα είναι μέρος της παγκόσμιας Καθολικής Εκκλησίας, υπό την πνευματική καθοδήγηση του Πάπα της Ρώμης.
Γαλαξίας

Με τον όρο Γαλαξίας αναφερόμαστε, στον γαλαξία στον οποίο ανήκει η Γη και όλο το Ηλιακό Σύστημα, ενώ όταν αναφερόμαστε σε άλλο γαλαξία, τον γράφουμε με μικρό «γ» και ακολουθεί και το όνομά του.

Ο Ήλιος και η Γη βρίσκονται στις παρυφές του Γαλαξία, και έτσι αυτός, καθώς τον κοιτάμε κατά μήκος, φαίνεται να σχηματίζει μία γαλακτόχρωμη, φωτεινή λωρίδα από πάρα πολλά αστέρια, που διασχίζει τον ορατό από τη Γη ουρανό από την μία πλευρά του ορίζοντα μέχρι την άλλη. Λόγω της εμφάνισης αυτής, ονομάστηκε στα ελληνικά «Γαλαξίας κύκλος» ή και «γάλακτος κύκλος» ή και σκέτο «γάλα». Ο Αριστοτέλης γράφει στα "Μετεωρολογικά": "«οἱ δὲ [φιλόσοφοι] περὶ Ἀναξαγόραν καὶ Δημόκριτον φῶς εἶναι τὸ γάλα λέγουσιν ἄστρων τινῶν»", δηλαδή «οι φιλόσοφοι που ακολουθούν τον Αναξαγόρα και τον Δημόκριτο δέχονται ότι ο Γαλαξίας είναι κάποια άστρα». Στα αγγλικά είναι γνωστός και ως «Milky Way», από το ελληνικό γάλα και γαλαξίας που είναι μετάφραση του λατινικού Via Lactea («Γαλακτική Οδός»).
Τμήμα του Γαλαξία μας (γαλαξιακή σπείρα του Τοξότη) από την [[Σάμος|Σάμο]] τον Αύγουστο του 2019.

Πρόκειται για έναν σπειροειδή γαλαξία που αποτελεί μέρος της Τοπικής Ομάδας γαλαξιών. Αποτελείται από τουλάχιστον 200 δισεκατομμύρια αστέρες και ενδεχομένως (σύμφωνα με τις σύγχρονες μελέτες) έως και 400 δισεκατομμύρια. Ανάμεσα στα τουλάχιστον 35 μέλη της Τοπικής Ομάδας, έρχεται δεύτερος σε αριθμό αστέρων και μάζα, πίσω μόνο από τον Γαλαξία της Ανδρομέδας, ο οποίος αποτελείται από ένα τρισεκατομμύριο αστέρες, όπως ανακαλύφθηκε το 2006.

Αν και ο Γαλαξίας μας είναι ένας από τα δισεκατομμύρια γαλαξίες που υπάρχουν στο Σύμπαν, έχει ιδιαίτερη σημασία για τον άνθρωπο, καθώς είναι το «σπίτι» του Ηλιακού Συστήματος. Ο Δημόκριτος (460 - 370 π.Χ.) ήταν ο πρώτος άνθρωπος που χωρίς όργανα ισχυρίσθηκε ότι ο Γαλαξίας αποτελείται από απομακρυσμένα άστρα:"«Γαλαξίας εστί πολλών και μικρών και συνεχών αστέρων, συμφωτιζομένων αλλήλοις, συναυγασμός δια την πύκνωσιν»" ό,τι δηλαδή λέγει και η σύγχρονη Αστρονομία ως προς τη σύσταση του Γαλαξία.
Σεργκέι Νετσάγιεφ

thumb|left|Ο Σεργκέι Νετσάγιεφ στα φοιτητικά του χρόνια
Ο Σεργκέι Γκενάντιεβιτς Νετσάγιεφ (ρώσικα: "Серге́й Генна́диевич Неча́ев", ΔΦΑ: [nʲɪˈt͡ɕæjɪf]), θεωρητικός της επανάστασης, γεννήθηκε στις 2 Οκτωβρίου 1847 στο Ιβάνοβο της Ρωσίας και πέθανε το 1882 στην Αγία Πετρούπολη. Έμεινε γνωστός για τις ιδέες του σχετικά με το ποια θα έπρεπε να είναι η οργάνωση και η δράση ενός επαναστατικού κόμματος, για τη δραστηριότητά του, που ανταποκρινόταν στο οργανωτικό σχήμα που είχε συλλάβει, και για το ολόψυχο δόσιμό του στην υπόθεση της επανάστασης. Μοναδικός σκοπός της ζωής του, για τον οποίο κάθε μέσο είναι θεμιτό (από την αυτοθυσία, τον φανατισμό και την πειθώ μέχρι το ψέμα και τον καταναγκασμό) ήταν η καταστροφή του ρωσικού status quo της εποχής του, του άκρατου δεσποτισμού, καταπίεσης και εκμετάλλευσης των μαζών.

Κατά το 1868-1869 ο Νετσάγιεφ συμμετείχε στο φοιτητικό επαναστατικό κίνημα στην Αγία Πετρούπολη. Το Μάρτιο του 1869 γνώρισε στη Γενεύη τον εξορισμένο ρώσο αναρχικό Μιχαήλ Μπακούνιν και ανέπτυξε στενή, αν και βραχύχρονη, συνεργασία μαζί του. Την ίδια χρονιά έγραψε την "Κατήχηση του Επαναστάτη", η οποία συγκεκριμενοποιεί την αγωνιστική φιλοσοφία του και μια ηθική κατά την οποία κάθε μέσο που υπηρετεί τον επαναστατικό σκοπό είναι δικαιολογημένο (κατά τον ιησουιτικό αφορισμό "Ο σκοπός αγιάζει τα μέσα"). 

Το Σεπτέμβριο του 1869, επέστρεψε στη Μόσχα όπου και ίδρυσε μια μικρή μυστική επαναστατική ομάδα, τη "Δικαιοσύνη του Λαού", γνωστή επίσης ως "Εταιρεία του Τσεκουριού". Αυτή βασιζόταν στις αρχές της "Κατήχησης" και απαιτούσε από τα μέλη της απόλυτη υποταγή στον αρχηγό τους. Όταν ο Ι. Ιβάνοφ, φοιτητής και μέλος της ομάδας, διαμαρτυρήθηκε εναντίον των μεθόδων του Νετσάγιεφ, αυτός οργάνωσε την εκτέλεσή του, την οποία μάλιστα διέπραξε ο ίδιος το Νοέμβριο του 1869, παρόντων κι άλλων μελών της ομάδας. Όταν αποκαλύφθηκε το έγκλημα, ο Νετσάγιεφ διέφυγε στην Ελβετία, 67 όμως μέλη της ομάδας συνελήφθησαν και οδηγήθηκαν στο δικαστήριο.

Ο Νετσάγιεφ αργότερα επανασυνδέθηκε με το Μπακούνιν και συμμετείχε σε επαναστατικές ενέργειες ώσπου η θεωρούμενη ως ασυνείδητη συμπεριφορά του τον απαξίωσε στα μάτια του Μπακούνιν και άλλων Ρώσων εμιγκρέδων. Ύστερα από αίτηση της ρωσικής κυβέρνησης, ο Νετσάγιεφ συνελήφθη από την ελβετική αστυνομία το 1872 και εκδόθηκε στη Ρωσία. Καταδικάστηκε σε εικοσαετή φυλάκιση στο φρούριο Πετροπάβλοφσκ, όπου πέθανε σε ηλικία 35 ετών, από απροσδιόριστη αιτία, παραμένοντας ως την τελευταία στιγμή πιστός στις αρχές του και αλύγιστος στη συμπεριφορά του. Μέσα στη φυλακή ο Νετσάγιεφ πήρε με το μέρος του ορισμένους δεσμοφύλακες, οι οποίοι τον βοήθησαν να επικοινωνήσει με έτερους φυλακισμένους συντρόφους του και με την κεντρική επιτροπή της οργάνωσης "Λαϊκή Θέληση" (Ναρόντναγια Βόλια, η ομάδα που οργάνωσε και εκτέλεσε τη δολοφονία του τσάρου Αλέξανδρου Β').

Ο χαρακτήρας του Νετσάγιεφ ενέπνευσε τον Ντοστογιέφσκι, ο οποίος τον χρησιμοποίησε ως πρότυπο για τον ήρωά του Πιοτρ Βερχοβένσκι στους "Δαιμονισμένους".
Ντον Βαν Βλιτ

O Ντον Βαν Βλιτ (ή Ντον Φαν Βλιτ) (πραγματικό όνομα Don Glen Vliet, γεν. 15 Ιανουαρίου 1941 - 17 Δεκεμβρίου 2010), περισσότερο γνωστός με το ψευδώνυμο Κάπτεν Μπίφχαρτ ("Captain Beefheart") ήταν Αμερικανός ζωγράφος και μουσικός. Από τα μέσα της δεκαετίας του 1960 μέχρι το 1980, υπήρξε ο ηγέτης του μουσικού συγκροτήματος "Magic Band", με επιρροές κυρίως από τα μπλουζ και τη ροκ μουσική, διαμορφώνοντας όμως σταδιακά ένα προσωπικό και περισσότερο πειραματικό ύφος. Από το 1982 έχει εγκαταλείψει τη μουσική και ασχολείται αποκλειστικά με τη ζωγραφική.
Λίμνη Πλαστήρα

μικρογραφία|Λιμνη Πλαστήρα
Η Λίμνη Πλαστήρα είναι λίμνη που βρίσκεται στον Νομό Καρδίτσας. Είναι τεχνητή λίμνη και το επίσημό της όνομα είναι λίμνη «Ταυρωπού».
Κλήμης ο Αλεξανδρεύς

Ο Κλήμης ο Αλεξανδρεύς ή Κλήμης ο Αλεξανδρινός ("Titus Flavius Clemens") ήταν θεολόγος στα τέλη του 2ου και αρχές 3ου αιώνα. Γεννήθηκε γύρω στο 150 και πέθανε μεταξύ του 211 και 216 μ.Χ. Δίδαξε ως δάσκαλος στην Αλεξάνδρεια, αφού πρώτα μεταστράφηκε στον Χριστιανισμό. Ο Κλήμης θεωρείται ένας από τους μεγαλύτερους εκκλησιαστικούς Πατέρες. Υπήρξε δάσκαλος του Ωριγένη, ο οποίος και τον διαδέχθηκε.
Raid on Bungeling Bay

Το Raid on Bungeling Bay είναι ένα βιντεοπαιχνίδι shoot 'em up και multi-scrolling και αποτελεί το πρώτο παιχνίδι που δημιούργησε ο Γουίλ Ράιτ. Εκδόθηκε από την Brøderbund για τα συστήματα Commodore 64 (1984), NES και MSX (1985). Το παιχνίδι παίζεται σε μια έκταση 10 X 10 οθόνης με σχετικά απλά γραφικά και ήχο και δίχως μουσική.
Μήτση Κωνσταντάρα

Η Μήτση Κωνσταντάρα (1919 ή 1922 - 22 Δεκεμβρίου 1985), το μικρότερο παιδί της οικογένειας Κωνσταντάρα, ήταν Ελληνίδα ηθοποιός. Έπαιξε και διακρίθηκε σε δεύτερους ρόλους.
Μακρίσια Ηλείας

Τα Μακρίσια Ηλείας είναι κωμόπολη, που απλώνεται ανάμεσα σε τρεις χωματόλοφους κατάφυτους από πεύκα και κουκουναριές. Απέχει 3 χιλιόμετρα βορειοδυτικά των Κρεστένων και 5 χλμ. νοτιοδυτικά της Ιεράς Άλτης της Ολυμπίας, ενώ έχει 1965 κατοίκους. Ανήκει διοικητικά στο Δήμο Ανδρίτσαινας - Κρεστένων.

Τις πρώτες πληροφορίες για τον πληθυσμό των Μακρισίων δίνει η απογραφή των Ενετών το 1689, αναφέροντας 79 κατοίκους (25 άνδρες, 23 σερνικά παιδιά, 19 γυναίκες και 12 κορίτσια). Το 1816, ο Γάλλος περιηγητής, γιατρός και ακαδημαϊκός Φραγκίσκος-Ούγγος-Λαυρέντιος Πουκεβίλ, πηγαίνοντας προς την Αρχαία Ολυμπία, αναφέρει δύο οικισμούς, την Πάνω και Κάτω Μακρίσια με 300 κατοίκους, αλλά και η πρώτη επίσημη απογραφή επί Καποδίστρια το 1829 αναφέρει 353 κατοίκους.

Οι κάτοικοι των Μακρισίων είναι, κατά κύριο λόγο, γεωργοκτηματίες.

Στον τομέα της παιδείας, από τις αρχές του 20ού αιώνα, τα Μακρίσια έβγαλαν πολλούς επιστήμονες και στρατιωτικούς.

Τα Μακρίσια έλαβαν μέρος σε όλους τους απελευθερωτικούς αγώνες, με αποκορύφωμα το 1821, όπου με σώμα Μακρισαίων μαχητών και με επικεφαλής το Σάββα Χαρτουμπέκη και τον Παπά του χωριού, Παπα-Κολοβό, άγαλμα του οποίου κοσμεί την πλατεία των Μακρισίων, πολέμησαν στα στενά σου Αγίου Αθανασίου στην ορεινή Ολυμπία, στου Λάλα, στο κάστρο Χλεμούτσι, στην Αγουλινίτσα, στη θέση Κλειδί, στην Πάτρα, στα Δερβενάκια κ.λ.π.
Χάλεντ Μασάλ

}}
Ο Χάλεντ Μασάλ, μερικές φορές αναφέρεται ως Χάλεντ Μασάαλ (αραβική γλώσσα: خالد مشعل) (28 Μαΐου 1956) είναι ένας εκ των ηγετών της Χαμάς. Τον έχουν ονομάσει «πολιτικό ηγέτη» της οργάνωσης και ηγέτη του συριακού τμήματος της Χαμάς. Κατοικεί στη Δαμασκό.
Κλαύδιος Πτολεμαίος

Ο Κλαύδιος Πτολεμαίος (100 - 170) ήταν Ελληνο-Ρωμαίος μαθηματικός, αστρονόμος, γεωγράφος, αστρολόγος και ποιητής ενός επιγράμματος στην Ελληνική Ανθολογία. Γεννήθηκε στη ρωμαϊκή Αίγυπτο και έζησε στην Αλεξάνδρεια. Το σπουδαιότερο έργο του, "Η Μεγίστη" (ή "Μαθηματική Σύνταξις"), σώθηκε στα αραβικά ως "Αλμαγέστη" και στηρίζεται στις παρατηρήσεις διάφορων προγενέστερων αστρονόμων και ιδίως του Ιππάρχου. Αποτέλεσε ένα από τα κείμενα που έδωσαν ώθηση στην αστρονομία των Αράβων. Επίσης ο Πτολεμαίος ασχολήθηκε με τη μουσική και την οπτική.
Δήμος Δελβινακίου

Ο Δήμος Δελβινακίου ήταν δήμος του νομού Ιωαννίνων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πωγωνίου. Βρισκόταν στα βορειοδυτικά του νομού. Είχε έδρα το Δελβινάκι, πρωτεύουσα της επαρχίας Πωγωνίου, και 2.933 κατοίκους βάσει της απογραφής του 2001. 

Ο δήμος περιλάμβανε 17 δημοτικά διαμερίσματα:

: Δ.δ. Δελβινακίου -- το Δελβινάκιον [ 751 ]
: Δ.δ. Αγίας Μαρίνης -- η Αγία Μαρίνα [ 182 ]
: Δ.δ. Αργυροχωρίου -- το Αργυροχώριον [ 27 ]
: Δ.δ. Βήσσανης -- η Βήσσανη [ 426 ]
: Δ.δ. Καστανής -- η Καστανή [ 199 ]
: Δ.δ. Κερασόβου -- το Κεράσοβον [ 63 ]
: Δ.δ. Κρυονερίου -- το Κρυονέριον [ 122 ]
: Δ.δ. Κτισμάτων [ 368 ] 
::* τα Κτίσματα [ 354 ] 
::* το Νεοχώριον [ 14 ] 
: Δ.δ. Λίμνης -- η Λίμνη [ 126 ]
: Δ.δ. Μαυροπούλου [ 171 ] 
::* το Μαυρόπουλον [ 80 ] 
::* το Ζάβροχον [ 58 ] 
::* η Χρυσόδουλη [ 33 ] 
: Δ.δ. Ορεινού Ξηροβάλτου [ 49 ] 
::* το Ορεινόν [ 20 ] 
::* το Ξηρόβαλτον [ 29 ] 
: Δ.δ. Περιστερίου -- το Περιστέριον [ 132 ]
: Δ.δ. Ποντικατών -- οι Ποντικάται [ 36 ]
: Δ.δ. Στρατινίστης -- η Στρατίνιστα [ 87 ]
: Δ.δ. Τεριαχίου [ 42 ] 
::* το Τεριάχιον [ 19 ] 
::* το Σταυροδρόμιον [ 23 ] 
: Δ.δ. Φαραγγίου -- το Φαράγγιον [ 26 ]
: Δ.δ. Χαραυγής -- η Χαραυγή [ 126 ]
Otenet

Η Otenet Α.Ε. ήταν μια εταιρεία που ιδρύθηκε το 1996 και είχε ως αντικείμενό της την παροχή τηλεπικοινωνιακών και διαδικτυακών υπηρεσιών στον ελλαδικό χώρο και σε ορισμένες χώρες του εξωτερικού. Κατά το 2006 ο ΟΤΕ κατείχε το 94,58% του μετοχικού κεφαλαίου ενώ το υπόλοιπο 5,42% κατείχε το Εθνικό Κέντρο Έρευνας Φυσικών Επιστημών «Δημόκριτος» και το Εθνικό Μετσόβιο Πολυτεχνείο.

Η Otenet Α.Ε. διέθετε δύο θυγατρικές, την Voice@net, εταιρεία παροχής υπηρεσιών φωνής η οποία εντάχθηκε τον Ιούνιο του 2002 και την OTENET Κύπρου (Otenet Cyprus Ltd) που ιδρύθηκε στην Λευκωσία το 2000 και της οποίας παλαιότερα κατείχε το 60% του μετοχικού κεφαλαίου. Το 2005 απασχολούσε συνολικά 317 εργαζόμενους.
Λυκαβηττός

Ο Λυκαβηττός είναι λόφος της Αθήνας. Έχει το εκκλησάκι του Αγίου Γεωργίου στην κορυφή του και λειτουργεί και τελεφερίκ. Ο Λυκαβηττός είναι το δεύτερο ψηλότερο σημείο του λεκανοπεδίου Αθηνών μετά τα Τουρκοβούνια και υψώνεται στα 277 μέτρα πάνω από το επίπεδο της θάλασσας και 227 μέτρα πάνω από την πόλη.
Οδηγητής

O Οδηγητής είναι πολιτική εφημερίδα, όργανο του Κεντρικού Συμβουλίου της ΚΝΕ που εκδίδεται μηνιαία, κάθε πρώτο Σάββατο του μήνα. Κυκλοφορεί στις οργανώσεις της ΚΝΕ, στα βιβλιοπωλεία και στον ιστότοπο της Σύγχρονης Εποχής.

Ο Oδηγητής μέσα από τις σελίδες του προβάλλει την πολιτική του ΚΚΕ στη νεολαία, συμβάλλει στην ανάπτυξη των πολιτικών δεσμών της ΚΝΕ με την εργαζόμενη νεολαία, τους νέους που βρίσκονται στη μαθητεία και στην κατάρτιση, στα πανεπιστήμια και τα ΤΕΙ, στις εργατικές γειτονιές και την ύπαιθρο.

Στις 22 Σεπτεμβρίου του 1968, γραμμένος σε μεμβράνη και πολυγραφημένος, κυκλοφόρησε ο πρώτος Οδηγητής. Στην προμετωπίδα του, από το πρώτο φύλλο, υπάρχουν 4 στίχοι από το ποίημα Οδηγητής του Κώστα Βάρναλη, από όπου είναι δανεισμένο το όνομά του. Τυπωνόταν σε συνθήκες παρανομίας, αλλά έως το 1974, δηλαδή την πτώση της χούντας, έβγαλε 44 φύλλα. Μετά τη νομιμοποίηση του ΚΚΕ, τον Σεπτέμβριο του 1974 άρχισε να κυκλοφορεί κανονικά, καταγράφοντας έως το 1990 πολύ υψηλές κυκλοφορίες. Διέκοψε την κυκλοφορία του τον Σεπτέμβριο του 1990, για να ξανακυκλοφορήσει τον Σεπτέμβριο του 1991 ως και σήμερα σαν μηναίο περιοδικό.
Ριζοσπάστης

thumb|right|200px|Το πρωτοσέλιδο του Ριζοσπάστη στις 26 Απριλίου 1918.
Ο Ριζοσπάστης είναι πολιτική εφημερίδα, που σήμερα αποτελεί όργανο της Κεντρικής Επιτροπής του ΚΚΕ.
Έτος Κόσμου

Ως Έτος Κόσμου ή έτος κτίσης κόσμου, προσδιορίζεται το έτος που έγινε αποδεκτό ως η αφετηρία του χρονολογικού συστήματος του Βυζαντίου, το οποίο υιοθέτησε και διατήρησε και η Ορθόδοξη Εκκλησία από το 691 μ.Χ. μέχρι το 1728. Ονομάζεται και "χρονολογικό σύστημα Κωνσταντινουπόλεως" σε αντιδιαστολή με το "Αλεξανδρινό σύστημα" του 412 μ.Χ..
Τζαμάλ αλ-Ντιν αλ-Αφγάνι

Ο Τζαμάλ αλ-Ντιν αλ-Αφγάνι (1838 - 9 Μαρτίου 1897), γνωστός και ως Ασανταμπάντι και Ιστανμπούλι, ήταν Ισλαμιστής πολιτικός ακτιβιστής και ιδεολόγος. Ο αλ-Αφγάνι ήταν αντίθετος στην ξένη κατοχή των μουσουλμανικών εδαφών. Θεωρούσε πως το βασικό πρόβλημα βρισκόταν στην έλλειψη ενότητας ανάμεσα στους μουσουλμάνους και αποκαλείται συχνά ο πατέρας του παν-ισλαμισμού.

Δραστηριοποιήθηκε έντονα σε πολλές χώρες. Στην Αίγυπτο υπήρξε μέντορας πολλών διανοητών που μετέπειτα αναδείχθηκαν σε σημαντικές πολιτικές προσωπικότητες, ανάμεσά τους ο Μοχάμεντ Άμπντου.
Μάντσεστερ

Το Μάντσεστερ ("Manchester") είναι πόλη της βορειοδυτικής Αγγλίας. Το Μάντσεστερ αποτελεί μητροπολιτικό δήμο της μητροπολιτικής επαρχίας του Μείζονος Μάντσεστερ ("Greater Manchester"). Το 2008 ο πληθυσμός της πόλης υπολογιζόταν γύρω στους 464.000 κατοίκους και της ευρύτερης μητροπολιτικής περιοχής στους 2.556.000. Αποτελεί σημαντικό εμπορικό, βιομηχανικό και πολιτιστικό κέντρο.

Το όνομα Μάντσεστερ προέρχεται από το αρχαίο ρωμαϊκό όνομα "Μαμούκιο" ("Mamucium"), αναφερόμενο και ως "Μαγκούνιο" ("Mancunium"), όνομα ενός οχυρού τους στη Βρετανία, που έχει, ως όνομα, κελτικές ρίζες. Σε παλαιότερα ελληνικά κείμενα, του 19ου ή των αρχών του 20ού αιώνα, απαντάται με την ονομασία "Μαγχεστρία" αλλά και "Μαγκεστρία".

Οι πρώτοι κάτοικοι της περιοχής ήταν κελτικά φύλα (Βρίγαντες), ενώ τον 1ο αιώνα μ.Χ. οι Ρωμαίοι ίδρυσαν το προαναφερθέν οχυρό. Στις αρχές του 14ου αιώνα απόκτησε τον τίτλο της κωμόπολης (town), ενώ ιδιαίτερη ανάπτυξη γνώρισε τα χρόνια της βιομηχανικής επανάστασης, όπου η πόλη ήταν βιομηχανικό κέντρο της παραγωγής βαμβακερών υφασμάτων. Λίγο αργότερα το Μάντσεστερ έγινε παγκοσμίως το μεγαλύτερο κέντρο εμπορίου βαμβακιού. Το 1853 απέκτησε το καθεστώς της πόλης (city).
Το Μάντσεστερ έγινε διεθνώς γνωστό λόγω του ποδοσφαίρου, καθώς είναι η έδρα των ομάδων Μάντσεστερ Γιουνάιτεντ και Μάντσεστερ Σίτι, αλλά και της μουσικής σκηνής του. Διαθέτει διεθνές αεροδρόμιο και πανεπιστήμια. Βρίσκεται κοντά στην πόλη (και μεγάλο λιμάνι) του Λίβερπουλ.
Commodore 64

Ο Commodore 64, γνωστός και ως C64 (ή και CBM 64 ή VIC-64 στη Σουηδία), είναι προσωπικός υπολογιστής 8-bit που δημιουργήθηκε το 1982 από την Commodore International. Έχει συμπεριληφθεί στα Βραβεία Γκίνες ως ο υπολογιστής με τις μεγαλύτερες πωλήσεις όλων των εποχών, με ανεξάρτητες μετρήσεις να αναφέρουν ότι ο αριθμός των πωλήσεων κυμαίνεται μεταξύ 10 και 17 εκατομμυρίων κομματιών. Η μαζική παραγωγή του ξεκίνησε στις αρχές του 1982. Πήρε το όνομά του από τη μνήμη RAM 64 ΚΒ που διαθέτει. Είχε καλύτερο ήχο και προδιαγραφές γραφικής απεικόνισης σε σύγκριση με άλλα νεότερα συστήματα της εποχής του, όπως το Apple II και το Atari 800, καθώς μπορούσε να παρουσιάσει πολύχρωμα sprites και διέθετε πιο προηγμένο επεξεργαστή ήχου. 

Ο Commodore 64 δεν διαθέτει εσωτερικά αποθηκευτικά μέσα μεγάλης χωρητικότητας (π.χ. σκληρούς δίσκους). Απαιτούμενα δεδομένα έπρεπε να φορτωθούν από εξωτερικές συσκευές (αρχικά από κασέτα, αργότερα από δισκέτα μέσω του floppy drive VC1541). Οι βασικές λειτουργίες του υπολογιστή βρίσκονταν σε τσιπ μνήμης ROM των 8 kB, το λεγόμενο KERNAL (Keyboard Entry Read, Network, And Link, σήμερα γνωστό ως KERNAL), βασικό μέρος των οποίων ήταν ερμηνευτής της γλώσσας προγραμματισμού BASIC (Commodore BASIC V2).

Ένα μέρος της επιτυχίας του Commodore 64 οφείλεται στην πώλησή του σε κανονικά καταστήματα λιανικής, αντί για την πώλησή του αποκλειστικά σε καταστήματα ηλεκτρονικών ειδών ή καταστήματα που απευθύνονται σε χομπίστες υπολογιστών. Σχεδόν 10,000 τίτλοι διαφημιστικού λογισμικού δημιουργήθηκαν για το Commodore 64, συμπεριλαμβανομένων εργαλείων ανάπτυξης, εφαρμογές παραγωγικότητας γραφείου, και βιντεοπαιχνιδιών. Σήμερα, ένας σύγχρονος υπολογιστής με emulators ή μία συμβατή κονσόλα μπορεί να τρέξει αυτά τα προγράμματα. Το Commodore 64 θεωρείται ότι αύξησε τη δημοτικότητα του demoscene των υπολογιστών, και χρησιμοποιείται μέχρι και σήμερα από χομπίστες. Το 2011, έρευνες έδειξαν ότι η αναγνωρισιμότητα του brand του μοντέλου κυμαινόταν στο 87%.
Ουγκάντα

Η Ουγκάντα είναι χώρα της Αφρικανικής ηπείρου με πρωτεύουσα και μεγαλύτερη πόλη την Καμπάλα. Βρίσκεται δίπλα στη λίμνη Βικτόρια και συνορεύει με το Κονγκό, το νότιο Σουδάν και την Κένυα. Έχει έκταση 241.038 τ.χλμ. και πληθυσμό 42.885.900 κατοίκους σύμφωνα με επίσημη εκτίμηση για το 2021 (κατατάσσεται 34η στον κόσμο). Επίσημες γλώσσες της είναι η αγγλική και η σουαχίλι.

Παλιότερα υπήρξε αποικία των Άγγλων αλλά στις 9 Οκτωβρίου 1962 απέκτησε την ανεξαρτησία της.
Ολντ Τράφορντ

Το Ολντ Τράφορντ (αγγλικά: "Old Trafford") είναι γήπεδο ποδοσφαίρου στην αγγλική πόλη Μάντσεστερ και αποτελεί την έδρα της Μάντσεστερ Γιουνάιτεντ. Φέρει επίσης και το προσωνύμιο "Θέατρο" "των Ονείρων" (Theatre of Dreams) που του έδωσε ο πρώην αστέρας και νυν διοικητικό στέλεχος του συλλόγου, Μπόμπι Τσάρλτον. Το γήπεδο είναι η μόνιμη έδρα της Μάντσεστερ Γιουνάιτεντ από το 1910, πλην μιας οκτάχρονης απουσίας από το 1941 έως το 1949 έπειτα από το βομβαρδισμό κατά τη διάρκεια του Β' Παγκοσμίου πολέμου. Την περίοδο εκείνη οι "Κόκκινοι Διάβολοι" –όπως συχνά αποκαλείται η Γιουνάιτεντ– μοιράζονταν το γήπεδο Μέιν Ρόουντ (Maine Road) με τη συμπολίτισσα και αιώνια αντίπαλο Μάντσεστερ Σίτι. Το Ολντ Τράφορντ βρίσκεται κοντά στο Ολντ Τράφορντ Κρίκετ Γκράουντ (γήπεδο κρίκετ).

Έχει συχνά φιλοξενήσει αγώνες για τα ημιτελικά του Κυπέλλου Αγγλίας (ως ουδέτερο γήπεδο) και η εθνική ομάδα ποδοσφαίρου της Αγγλίας έχει δώσει αρκετούς αγώνες της εκεί, όταν το Γουέμπλεϊ ήταν υπό ανακατασκευή. Ακόμη έχει φιλοξενήσει αγώνες του Παγκοσμίου Κυπέλλου Ποδοσφαίρου το 1966, αγώνες του Euro '96 καθώς επίσης και τον τελικό του Κύπελλο Πρωταθλητριών Ομάδων Ευρώπης το 2003. Με το Λονδίνο να παίρνει το χρίσμα για τους Ολυμπιακούς Αγώνες του 2012, το γήπεδο φιλοξένησε ποδοσφαιρικούς αγώνες ανδρών και γυναικών κατά τη διάρκεια των Θερινών Αγώνων. Από το 1998, όταν και το πρωτάθλημα ράγκμπι της χώρας υιοθέτησε τα play-offs και χρειάζεται ένας Μεγάλος Τελικός για να χριστεί η πρωταθλήτρια ομάδα, στο Ολντ Τράφορντ διεξάγεται αυτός ο τελικός. Επιπλέον, τον πρώτο καιρό της ύπαρξης του, είχαν γίνει σε αυτό παιχνίδια shinty, που είναι ένα παραδοσιακό παιχνίδι από τη Σκωτία.

Το Ολντ Τράφορντ έχει, μετά το Στάδιο Γουέμπλεϊ, τη μεγαλύτερη χωρητικότητα από όλα τα αγγλικά ποδοσφαιρικά γήπεδα (περίπου 76.000 θεατές) και είναι ένα από τα δύο στην Αγγλία που έχουν εκτιμηθεί από την UEFA ως 5 αστέρων, δηλαδή είναι κατάλληλο για διεξαγωγή τελικών του Champions League (το άλλο είναι το Γουέμπλεϊ).
Τόμας Τζέφερσον

O Τόμας Τζέφερσον ("Thomas Jefferson", 13 Απριλίου 1743 - 4 Ιουλίου 1826) ήταν ο τρίτος Πρόεδρος των Ηνωμένων Πολιτειών της Αμερικής (1801-1809) και κύριος συντάκτης της Διακήρυξης της Ανεξαρτησίας.
Λαϊκή Δημοκρατία του Κονγκό

Η Λαϊκή Δημοκρατία του Κονγκό ή "Λαοκρατική Δημοκρατία του Κονγκό" ή Κονγκό- Κινσάσα (γαλλικά: "République Démocratique du Congo", πρώην Ζαΐρ) είναι χώρα της Κεντρικής Αφρικής με πληθυσμό 92.378.000 κατοίκων, σύμφωνα με τη μέση εκτίμηση των Ηνωμένων Εθνών για το 2021 και έκταση 2.344.858 τ.χλμ.. Η χώρα χαρακτηρίζεται και πήρε το όνομά της από τον μεγάλο ποταμό Κονγκό ο οποίος με τους παραποτάμους του διασχίζει ολόκληρη τη χώρα. Καταλαμβάνει το μεγαλύτερο μέρος της λεκάνης του ποταμού Κόγκο, ενώ προς τα ανατολικά του κλείνεται από το υδάτινο τείχος των λιμνών Τανγκανίκα, Κίβου, Εδουάρδου, Αλβέρτου κ.ά.

Συνορεύει με πολλά αφρικανικά κράτη. Πρωτεύουσα είναι η Κινσάσα. Επίσης είναι η μόνη αφρικανική χώρα που χρησιμοποιεί 2 ζώνες ώρας (UTC+1,+2)
Μένρβα

Η Μένρβα ή Μένερβα ή Μέρβα ή Μέρα στην ετρουσκική μυθολογία ήταν η θεά του πολέμου, της σοφίας, της τέχνης, αλλά και της υγείας. 

Γεννήθηκε από το κεφάλι του πατέρα της, του Τίνια. Μαζί με τον Τίνια και την Ούνι αποτελούσαν την ύψιστη τριάδα των Ετρούσκων.

Έντονες είναι οι ομοιότητες της με τη ρωμαϊκή Μινέρβα και τη θεά Αθηνά στην ελληνική μυθολογία. 


Κατηγορία:Ετρουσκική μυθολογία
Κατηγορία:Θεότητες της υγείας
Κατηγορία:Θεότητες του πολέμου
Γαλιλαία

thumb|Παλιός δρόμος στη Γαλιλαία
Η Γαλιλαία, εξελληνισμένος τύπος του εβραϊκού ονόματος "Γαλείλ" ("κύκλος, περιοχή") βρίσκεται στον βορρά της περιοχής του σημερινού Ισραήλ. Είναι πολύ γνωστή τοποθεσία λόγω της αναφοράς της στη Καινή Διαθήκη. 

Αρχικά Γαλείλ ή Γαλεΐλ ονομαζόταν η βόρεια της πεδιάδας Μπαττώρ ορεινή χώρα. Στη περιοχή αυτή εγκαταστάθηκαν οι Ισραηλίτες όπου παλαιότερα έμεναν και "εθνικοί" εξ ου και η χαρακτηριστική ονομασία της "Γαλιλαία των Εθνών". 

Κατά τους χρόνους του Ιησού Χριστού Γαλιλαία ονομαζόταν ολόκληρη η περιοχή βόρεια της Σαμάρειας που αποτελούσε επαρχία της Παλαιστίνης στην οποία συμπεριλαμβάνονταν τα παλαιά εδάφη των φυλών Νεφθαλείμ, Ασήρ ή (Ασώρ ή Χαζόρ), Ζαβουλών και Ισσάχαρ. Η Γαλιλαία χωριζόταν σε Άνω και Κάτω Γαλιλαία των οποίων τα όρια καθόρισε ο Ιώσηπος όπως και τα Ταλμούδ. 

Γενικά η Γαλιλαία είναι ορεινή χώρα που συνδέεται στενά με τον Λίβανο όπως η ρίζα με τον κορμό του δένδρου. Ο Ιώσηπος παρέχει σπουδαία περιγραφή αφενός για την ευφορία της Γαλιλαίας, χαρακτηρίζοντάς την μάλιστα ως "μέγα κήπο", και αφετέρου για το κλίμα της και τα υπέροχα τοπία της, πολλά των οποίων, παρά τις καταστροφές που έχουν συμβεί, διασώζονται μέχρι και σήμερα. Επίσης ο Ιώσηπος μεταξύ των άλλων υμνεί και την ανδρεία και το φιλελεύθερο πνεύμα των κατοίκων της περιοχής αυτής, των Γαλιλαίων, όπου και εξηγούνται οι επανειλημμένες στάσεις τους κατά των Ρωμαίων.

Την εποχή εκείνη, (1ος αιώνας, μ.Χ.) η Γαλιλαία περιελάμβανε, (κατά Ιώσηπο), 15 πόλεις οχυρωμένες (με τείχη) και 204 χωριά, όλα σε πλήρη ακμή. Στη περιοχή αυτή υπάγονταν και η ιχθυοτρόφος λίμνη της Γεννησαρέτ που σχετίστηκε με την ιστορία του Ιησού Χριστού, όπου κατά τους ιερούς Ευαγγελιστές φέρεται να την επισκέφθηκε 4 φορές, και μία εξ αυτών να την διέπλευσε.
Δήμος Πλαταιών

Ο Δήμος Πλαταιών ήταν δήμος του νομού Βοιωτίας, ο οποίος συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής και αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Θηβαίων. Έδρα του ήταν το Καπαρέλλι και ο πληθυσμός του ήταν 4.715 κατοίκους (2001). Η έκτασή του ήταν 172,5 τ.χλμ. Βρισκόταν στα νοτιοδυτικά του νομού και συνόρευε με τον δήμο Θηβαίων, τον δήμο Θίσβης, τον δήμο Βαγίων και τον νομό Αττικής. Ο Δήμος Πλαταιών στο μεγαλύτερο μέρος του κάλυπτε τμήμα του όρους Κιθαιρώνα.
Φρίντριχ Ένγκελς

Ο Φρίντριχ Ένγκελς (γερμανικά: "Friedrich Engels", Μπάρμεν, Βασίλειο της Πρωσίας, 28 Νοεμβρίου 1820 - Λονδίνο, Βρετανική Αυτοκρατορία, 5 Αυγούστου 1895) ήταν Γερμανός φιλόσοφος, δημοσιογράφος, κοινωνικός επιστήμονας και επιχειρηματίας που επεξεργάστηκε μαζί με τον Καρλ Μαρξ την θεωρία του επιστημονικού κομμουνισμού και του διαλεκτικού υλισμού. Συνέγραψε επίσης, μαζί με τον Μαρξ, το "Κομμουνιστικό Μανιφέστο" και "Το Κεφάλαιο". Αποτελεί σημαντική φυσιογνωμία του διεθνούς κομμουνισμού. Είναι γνωστός και με το προσωνύμιο "Στρατηγός" λόγω του ενδιαφέροντός του για τα στρατιωτικά θέματα.
Πρωτόκολλο Μεταφοράς Υπερκειμένου

Το Πρωτόκολλο Μεταφοράς Υπερκειμένου (HyperText Transfer Protocol, HTTP) είναι ένα πρωτόκολλο επικοινωνίας. Αποτελεί το κύριο πρωτόκολλο που χρησιμοποιείται στους φυλλομετρητές του Παγκοσμίου Ιστού για να μεταφέρει δεδομένα ανάμεσα σε έναν διακομιστή (server) και έναν πελάτη (client).
Φιλισταίοι

thumb|right|260px|Η κατά προσέγγιση επικράτεια των Φιλισταίων (κόκκινο χρώμα)
Οι Φιλισταίοι ή Πελεσέτ ήταν λαός που κατοικούσε στη γη της Παλαιστίνης. Η πρώτη αναφορά στους Φιλισταίους στην εβραϊκή Βίβλο αλλά και στην Παλαιά Διαθήκη είναι στον Πίνακα των Εθνών (Γένεσις, 10:14), στον οποίο λέγεται ότι κατάγονταν από τους Χασλωνιείμ, που κατάγονταν απο τον Μεσραίν. Ανήκαν στους Λαούς της Θάλασσας.
Σουδάν

Το Σουδάν είναι χώρα της Αφρικής, με έκταση 1.861.484 τ.χλμ. και πληθυσμό 44.909.000 κατοίκους, σύμφωνα με τη μέση εκτίμηση των Ηνωμένων Εθνών για το 2021.

Αποτελεί την τρίτη μεγαλύτερη σε έκταση χώρα της αφρικανικής ηπείρου, τη δεύτερη μεγαλύτερη αραβική και η δέκατη έκτη μεγαλύτερη χώρα παγκοσμίως. Συνορεύει με την Αίγυπτο (Βόρεια), την Ερυθραία και την Αιθιοπία (Ανατολικά), το Νότιο Σουδάν (Νότια) και την Κεντροαφρικανική Δημοκρατία (Νοτιοδυτικά), το Τσαντ (Δυτικά) και την Λιβύη (Βορειοδυτικά) ενώ βρέχεται και από την Ερυθρά θάλασσα. Το Σουδάν διαπλέει ο ποταμός Νείλος. Πρωτεύουσά του είναι η πόλη Χαρτούμ. Το Σουδάν έχει υποστεί δύο εμφυλίους πολέμους το 1955 έως το 1972 ο πρώτος και το 1983 έως το 2005 ο δεύτερος, μεταξύ βορρά και νότου, που οδήγησε τελικά στην ανεξαρτητοποίηση του νότιου μέρους της χώρας το 2011. Επίσης, τόσο στα ανατολικά του όσο και στα δυτικά του έχει ανοιχτά μέτωπα. Συγκεκριμένα, πολύ γνωστό λόγω της τραγικής κατάστασης που επικρατεί είναι το Νταρφούρ.

Εκτιμάται ότι στην περιοχή Νταρφούρ του Σουδάν υπάρχουν 1,2 εκατομμύρια εκτοπισμένοι άνθρωποι, ενώ περίπου 2 εκατομμύρια άνθρωποι χρειάζονται επειγόντως τρόφιμα. Στην περιοχή βρίσκονται διεθνείς ανθρωπιστικές οργανώσεις με στόχο να απαλύνουν τον πόνο των προσφύγων και των κατοίκων. Η επαφή μεταξύ Ελλάδας και Σουδάν είναι γνωστή. Από τα αρχεία του ελληνικού Υπουργείου Εξωτερικών αναφέρεται ότι η ελληνική παρουσία στο Σουδάν χρονολογείται περίπου από τις αρχές του 20ου αιώνα και σήμερα περί τα 250 άτομα δραστηριοποιούνται κυρίως στο βιομηχανικό και εμπορικό τομέα. Τον Ιανουάριο του 2007 επέστρεψε η Λίρα Σουδάν ως νομισματική 
μονάδα.
Στρατής Τσίρκας

Ο Στρατής Τσίρκας (πραγματικό ονοματεπώνυμο Ιωάννης Χατζηανδρέας) (Κάιρο 23 Ιουλίου 1911 – Αθήνα 27 Ιανουαρίου 1980) ήταν Έλληνας, συγγραφέας από τους αξιολογότερους πεζογράφους της μεταπολεμικής γενιάς, περισσότερο γνωστός για την μυθιστορηματική του τριλογία «Ακυβέρνητες πολιτείες» και το μυθιστόρημά του «Η χαμένη Άνοιξη».
ISO 4217

Ο ISO 4217 είναι ένα διεθνές πρότυπο που καθιερώθηκε από τον Διεθνή Οργανισμό Τυποποίησης που χρησιμοποιεί κωδικούς τριών γραμμάτων του λατινικού αλφάβητου ή εναλλακτικά έναν τριψήφιο αριθμητικό κωδικό για να περιγράψει τα ονόματα των νομισμάτων. Ο κατάλογος κωδικών του ISO 4217 είναι ο καθιερωμένος κανόνας στις τραπεζικές εργασίες και τις επιχειρήσεις σε όλο τον κόσμο για τον καθορισμό των διαφορετικών νομισμάτων, και σε πολλές χώρες οι κώδικες για τα πιο κοινά νομίσματα είναι τόσο πολύ δημόσια γνωστοί, ώστε οι συναλλαγματικές ισοτιμίες που δημοσιεύονται στις εφημερίδες χρησιμοποιούν μόνο αυτούς για να καθορίσουν τα διαφορετικά νομίσματα, αντί των μεταφρασμένων ονομάτων των νομισμάτων ή διφορούμενων συμβόλων νομίσματος.
Δήμος Άσσου-Λεχαίου

Ο Δήμος Άσσου-Λεχαίου ήταν δήμος του νομού Κορινθίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κορινθίων ως Δημοτική Ενότητα του. 

Είχε πληθυσμό 9.850 κατοίκους (2001). Πρωτεύουσα του δήμου ήταν το Περιγιάλι, o δήμος επίσης αποτελούταν από τα χωριά Λέχαιο (πρώτη ονομασία Κολομπότσι), Άσσο και Κάτω Άσσο (πρώτη ονομασία Αζίζι).
Δήμος Βόχας

Ο Δήμος Βόχας ήταν δήμος του νομού Κορινθίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Βέλου-Βόχας. Έδρα του ήταν το Ζευγολατειό. Είχε 10.112 κατοίκους σύμφωνα με την απογραφή του 2001.
Δήμος Λουτρακίου-Περαχώρας

Ο Δήμος Λουτρακίου-Περαχώρας ήταν δήμος του νομού Κορινθίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Λουτρακίου - Αγίων Θεοδώρων. Είχε 16.520 κατοίκους σύμφωνα με την απογραφή του 2001. Πρωτεύουσά του ήταν το Λουτράκι.
Δήμος Ευρωστίνης

Ο Δήμος Ευρωστίνης ήταν δήμος του νομού Κορινθίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δήμος Ξυλοκάστρου-Ευρωστίνης. Είχε πληθυσμό 5.882 κατοικους (2001). Πρωτεύουσα του δήμου ήταν το Δερβένι.
Ευρωπαϊκός Οργανισμός Διπλωμάτων Ευρεσιτεχνίας

Η έδρα του Ευρωπαϊκού Οργανισμού Διπλωμάτων Ευρεσιτεχνίας στο [[Μόναχο]].

Ο Ευρωπαϊκός Οργανισμός Διπλωμάτων Ευρεσιτεχνίας ("European Patent Organisation" ή EPO) είναι ο αρμόδιος διεθνής οργανισμός για χορήγηση ευρωπαϊκών διπλωμάτων ευρεσιτεχνίας, η λειτουργία του οποίου καθορίστηκε από τη Σύμβαση για το ευρωπαϊκό δίπλωμα ευρεσιτεχνίας, στις 5 Οκτωβρίου του 1973. Η έδρα του βρίσκεται στο Μόναχο και ως οργανισμός διαθέτει οικονομική και διοικητική αυτοτέλεια. Η χορήγηση διπλωμάτων ευρεσιτεχνίας εκτελείται από το "Ευρωπαϊκό Γραφείο Διπλωμάτων Ευρεσιτεχνίας" ("European Patent Office"), που αποτελεί το κύριο όργανο του οργανισμού και το οποίο ελέγχεται από το διοικητικό συμβούλιο.

Το ευρωπαϊκό δίπλωμα ευρεσιτεχνίας δεν είναι, σε αντίθεση με το κοινοτικό σήμα και το σχεδιαζόμενο κοινοτικό δίπλωμα ευρεσιτεχνίας, ένα ενιαίο δίπλωμα με ισχύ σε όλα τα κράτη μέλη του ΕΟΔΕ. Αντίθετα είναι μια "δέσμη" διπλωμάτων ευρεσιτεχνίας, ένα για κάθε χώρα που έχει αιτηθεί (και καταβάλει τα τέλη) ο εφευρέτης. Έτσι μπορεί κάποιος να έχει ευρωπαϊκό δίπλωμα ευρεσιτεχνίας π.χ. μόνο για 5 χώρες.
Δημοκρατικός συγκεντρωτισμός

Δημοκρατικός συγκεντρωτισμός είναι η ονομασία που δίνεται στις αρχές της εσωτερικής οργάνωσης, οι οποίες χρησιμοποιούνται από τα λενινιστικά πολιτικά κόμματα, ενώ κάποιες φορές τίθεται ως συνώνυμο για οποιαδήποτε λενινιστική πολιτική εντός ενός πολιτικού κόμματος. Το "δημοκρατικό" σκέλος αυτής της οργανωτικής μεθόδου αναφέρεται στην ελευθερία των μελών του πολιτικού κόμματος να συζητούν και να ανταλλάσσουν απόψεις γύρω από θέματα σχετικά με την πολιτική και τον προσανατολισμό του κόμματος, αλλά όταν η απόφαση του κόμματος οριστικοποιείται με απόφαση της πλειοψηφίας, αναμένεται από όλα τα μέλη να υποστηρίξουν αυτήν την απόφαση. Η τελευταία παράμετρος εκφράζει το συγκεντρωτικό σκέλος της μεθόδου. Όπως το διατύπωσε ο Λένιν, ο δημοκρατικός συγκεντρωτισμός έγκειται στην «"ελευθερία συζήτησης, ενότητα δράσης"».
Ιντρίς Ντεμπί

Ο Ιντρίς Ντεμπί ("Idriss Déby Itno", αραβ. إدريس ديبي, 18 Ιουνίου 1952 – 20 Απριλίου 2021) ήταν πολιτικός από το Τσαντ, πρόεδρος της χώρας από το 1990 μέχρι τη δολοφονία του από αντάρτες το 2021.
Δήμος Σολυγείας

Ο Δήμος Σολυγείας ήταν δήμος του νομού Κορινθίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κορινθίων. Έδρα του ήταν το Σοφικό. Στα όριά του περιλαμβάνονταν οι πρώην Κοινότητες Αγγελοκάστρου και Κόρφου, καθώς και ο οικισμός του Αμονίου. Συνόρευε δυτικά με το Δήμο Σαρωνικού, νότια με τους Δήμους Επιδαύρου και Μιδέας του Νομού Αργολίδος και ανατολικά και βόρεια περιβρεχόταν απ' το Σαρωνικό κόλπο. 

Το όνομα του Δήμου προήλθε απ' την αρχαία πολίχνη Σολυγεία, μια ιστορική κώμη της ανατολικής Κορινθίας, στα παράλια της οποίας διαδραματίστηκε μια από τις σφοδρότερες μάχες του Πελοποννησιακού Πολέμου, το 424 π.Χ. Τα ερείπια της Σολυγείας ανακαλύφθηκαν το 1957 απ' τον αρχαιολόγο Νικόλαο Βερδελή, βάσει των περιγραφών που δίνει ο ίδιος ο Θουκυδίδης στην "Ιστορία" του.
Δήμος Τενέας

Ο Δήμος Τενέας ήταν δήμος του νομού Κορινθίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κορινθίων. Έδρα του ήταν το Χιλιομόδι και είχε πληθυσμό 5.477 κατοίκους (2001).
Δήμος Στυμφαλίας

Ο Δήμος Στυμφαλίας ήταν δήμος του νομού Κορινθίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σικυωνίων. Έδρα του ήταν οι Καλιανοί και ο πληθυσμός του είναι 2.852 κάτοικοι (2001).
Χρήστος Γαρουφαλής

Ο Χρήστος Γαρουφαλής (1959) είναι Έλληνας ζωγράφος.
Αρχίλοχος

μικρογραφία|Ανάθημα από τον τάφο του Αρχιλόχου: ΑΡΧΙΛΟΧΟΣ ΠΑΡΙΟΣ ΤΕΛΕΣΙΚΛΕΟΣ ΕΝΘΑΔΕ ΚΕΙΤΑΙ... Αρχαιολογικό Μουσείο Πάρου
O Αρχίλοχος (π. 680 π.Χ. - 630 π.Χ.) ήταν αρχαίος λυρικός ποιητής.
Ατέλειωτες Ιστορίες

Ατέλειωτες Ιστορίες είναι ο τίτλος λογοτεχνικού βιβλίου του Άγγλου συγγραφέα Τζον Ρόναλντ Ρούελ Τόλκιν. Αποτελούν χειρόγραφα και σημειώσεις του συγγραφέα σχετικά με τη μυθολογία του βιβλίου του "Ο Άρχοντας των Δαχτυλιδιών", επιμελημένα από τον γιο του, Κρίστοφερ.

Οι "Ατέλειωτες Ιστορίες" αποτελούν ουσιαστικά συμπληρωματικές ιστορίες του βιβλίου "Σιλμαρίλλιον". Περιγράφεται ένα κομμάτι της ιστορίας του Ανθρώπου ήρωα "Τούορ", και του ξαδέλφου του, "Τούριν". Επίσης, ο Κρίστοφερ Τόλκιν έχει συνδέσει σημειώσεις του πατέρα του και έχει δημιουργήσει διηγήματα για το νησί του "Νούμενορ", όπως την ιστορία αγάπης του πρίγκιπα Αλντάριον και της Ερέντις, καθώς και το χρονικό της "Γκαλάντριελ", αρχόντισσας-Ξωτικό που εμφανίζεται στον "Άρχοντα" ως κάτοχος του δαχτυλιδιού "Νένυα". Τέλος, παραθέτονται ιστορίες-σημειώσεις για την Τρίτη εποχή, την εποχή δηλαδή που διαδραματίζονται τα γεγονότα των βιβλίων "Το Χόμπιτ" και "Ο Άρχοντας των Δαχτυλιδιών".

To βιβλίο εκδόθηκε αρχικά στην Αγγλία το 1980, επτά χρόνια δηλαδή μετά τον θάνατο του Τόλκιν. Η πρώτη έκδοση στην ελληνική γλώσσα έγινε από τις εκδόσεις "Αίολος" το 2000.
Δήμος Φενεού

Ο Δήμος Φενεού ήταν δήμος του Νομού Κορινθίας που συστάθηκε με το Πρόγραμμα «Καποδίστριας» από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την κατά την περίοδο 1999-2010 οπότε και καταργήθηκε με την εφαρμογή του Προγράμματος «Καλλικράτης» και εντάχθηκε στον νέο Δήμο Σικυωνίων. Έδρα του ήταν η Γκούρα, και ο πληθυσμός του ήταν 2.359 κάτοικοι σύμφωνα με την Απογραφή του 2001. Η έκταση που καταλάμβανε ο δήμος ήταν 226.201 στρέμματα.